द्रौपदी की पुकार सुनकर भगवान तुरन्त वहाँ आ पहुँचे। भगवान को आया देख द्रौपदी के आनन्द का पार न रहा, उन्हें प्रणाम करके द्रौपदी ने दुर्वासा मुनि के आने का सारा समाचार कह सुनाया। भगवान बोले- ‘कृष्णे! इस समय मैं बहुत थका हुआ हूँ, बहुत भूख लगी है, पहले शीघ्र मुझे कुछ खाने को दे, फिर सारा प्रबन्ध करती रहना।’ उनकी बात सुनकर द्रौपदी को बड़ी लज्जा हुई, बोली- ‘भगवन्! सूर्यनारायण की दी हुई बटलोई से तो तभी तक अन्न मिलता है, जब तक मैं भोजन न कर लूँ।’ आज तो मैं भी भोजन कर चुकी हूँ, अतः अब कुछ भी नहीं है, कहाँ से लाऊँ?’